Diari Oficial de la Generalitat Valenciana


Sumari del DOGV 10759, del 18-12-2024 (2024/13538)

RESOLUCIÓ de 11 de desembre de 2024, per la qual s'aprova la constitució de l'agrupació dels ajuntaments de Xaló i el Poble Nou de Benitatxell per al sosteniment de personal comú.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   10851

Data del DOGV
:   18-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13491

CVE
:   QOEJ-N-8259-37477

Data del document
:   11-12-2024

Organisme emissor
:   Presidència de la Generalitat

Tipus de document
:   Resolució

Els plens dels ajuntaments de Xaló i del Poble Nou de Benitatxell, en les sessions celebrades el 25 de gener de 2024 i 22 de març de 2024, respectivament, van adoptar l'acord de sol·licitar la constitució d'una agrupació per al sosteniment comú de dos llocs d'enginyer de recursos hídrics i de tècnic en residus, tots dos A1, i aprovar el conveni entre tots dos ajuntaments que conté els estatuts que han de regir l'agrupació.

Els ajuntaments del Poble Nou de Benitatxell i de Xaló van sotmetre a informació pública estos acords, mitjançant sengles anuncis publicats en el *Butlletí Oficial de la Província d'Alacant*  número 69, de 3 d'abril de 2024, i número 75, de 15 d'abril de 2024, respectivament, per un termini d'un mes; no s’hi va presentar cap reclamació durant este termini.

Vistos els antecedents indicats, i fent ús de les competències atribuïdes per l’article 161 de la Llei 8/2010, de 23 de juny, de la Generalitat, de règim local de la Comunitat Valenciana, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023, i disposició addicional 2a del Decret 81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat),

RESOLC

Aprovar la constitució de l'agrupació dels ajuntaments de Xaló i del Poble Nou de Benitatxell per al sosteniment de personal comú, que es regirà pels seus estatuts.

Contra esta resolució, que posa fi a la via administrativa, de conformitat amb el que s'establix en l'article 114.1.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:

a) Directament, un recurs contenciós administratiu davant el jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos, comptats a partir de l'endemà de la publicació en el *Diari Oficial de la Generalitat Valenciana*, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el *Diari Oficial de la Generalitat Valenciana*, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el *Diari Oficial de la Generalitat Valenciana*.

Tot això sense perjuí que les persones interessades puguen exercir qualsevol altra via que estimen oportuna.

  

València, 11 de desembre de 2024

(El president de la Generalitat)

Cayetano García Ramírez

Secretari autonòmic de Presidència